ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிதிநிலை அறிக்கை கொவிட்டுக்கு பிந்தைய இந்தியாவின் தொலைநோக்குப் பார்வையை நிறைவேற்றும் : மத்திய அமைச்சர் டாக்டர் ஜிதேந்திர சிங்
கொவிட் தொற்றுக்கு பிந்தைய காலத்தில் இந்தியாவின் தொலைநோக்குப் பார்வையை நிறைவேற்றும் வகையில் மத்திய நிதிநிலை அறிக்கை அமைந்திருப்பதாக ஊடகங்களுக்கு அளித்த பேட்டிகளில் வடகிழக்கு மாகாணங்களின் வளர்ச்சிக்கான இணை அமைச்சரும்  பிரதமர் அலுவலகம் பணியாளர் பொதுமக்கள் குறைதீர்ப்பு ஓய்வூதியம் அணுசக்தி விண்வெளி ஆகிய துறைகளுக்கான இணை அமைச்சருமான டாக்டர் ஜிதேந்திர சிங் தெரிவித்துள்ளார். நிதிநிலை அறிக்கை, ஒரு பொருளாதார ஆவணமாக இருந்த போதிலும், பொருளாதாரத்தின் வரைமுறைகளைக் கடந்து உலக நாடுகள் அடங்கிய சமூகத்தில் முன்னணி உறுப்பினராக திரு மோடி தலைமையிலான இந்தியா வளர்ச்சி அடைவதற்கான வரைபடமாக அமைந்திருக்கிறது என்று அவர் தெரிவித்தார்.
நிதிநிலை அறிக்கை 2021-22 சாமானிய மக்களுக்கு கூடுதல் சுமையாக இருக்கும் என்று கருத்து தெரிவிக்கப்பட்டதற்கு மாறாக இந்த அறிக்கை, பெருந்தொற்றால் ஏற்பட்ட தாக்கத்திலிருந்து நாட்டிற்கு நிவாரணம் வழங்குவதாக அமைந்துள்ளது என்றார் அவர்.
முன்னெப்போதும் இல்லாத வகையில் நிதிநிலை அறிக்கையில் சுகாதாரத் துறைக்கு அதிக முக்கியத்துவம் வழங்கப்பட்டிருக்கிறது என்று டாக்டர் ஜிதேந்திர சிங் கருத்து தெரிவித்தார். உடல்நலன், மருத்துவ தடுப்பு நடவடிக்கைகள், ஆரோக்கியத்திற்கு உரிய முக்கியத்துவம் வழங்கும் அரசால் வழிநடத்தப்பட்டு, கொரோனா தடுப்பூசி போன்ற மிகப்பெரிய முன்முயற்சிகளில் முன்னோடியாக திகழ்வதற்கான தன்னம்பிக்கையை நிதிநிலை அறிக்கை இந்தியாவிற்கு வழங்கும் என்று அவர் நம்பிக்கை தெரிவித்தார்.
அதிகம் வெளிவராத ஒரு சில அம்சங்களைக் குறிப்பிட்ட அமைச்சர், சமூகத்தின் ஒவ்வொரு பிரிவினருக்கும் இந்த நிதிநிலை அறிக்கை மகிழ்ச்சி அளித்திருப்பதாகக் கூறினார். ஒருபுறம் இளைஞர்களுக்கு மகிழ்ச்சி அளிக்கும் வகையில் புதிய நிறுவனங்களுக்கான வரிச் சலுகைகள் வழங்கப்பட்டுள்ளபோது, மூத்த குடிமக்களின் நலனிற்காக 75 வயதிற்கு மேற்பட்டோர் வருமானவரி கணக்கை தாக்கல் செய்வதிலிருந்து விலக்கு அளிக்கப்பட்டுள்ளது.
பிரதமர் திரு நரேந்திர மோடியின் தற்சார்பு இந்தியா லட்சியத்தை நிறைவேற்றும் வகையில் இந்த ஆண்டு டிசம்பர் மாதம் ககன்யான் விண்வெளி ஓடம் செலுத்தப்படும் என்ற அறிவிப்பையும் அமைச்சர் பாராட்டினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1694336
கலாசாரத்துறை அமைச்சகம்
தேசிய அருங்காட்சியகத்தில் மத்திய அமைச்சர் ஆய்வு
மத்திய உள்துறை அமைச்சகத்தின் ஊரடங்கு தளர்வு 5.0 வழிகாட்டுதல்களின் படி நாடு முழுவதும் நவம்பர் 10-ஆம் தேதி முதல் அருங்காட்சியகங்கள், கலைக் கூடங்கள் மற்றும் கண்காட்சிகள் மீண்டும் திறக்கப்பட உள்ள நிலையில், மத்திய கலாச்சாரத்துறை அமைச்சகம் வெளியிட்டுள்ள நிலையான செயல்பாட்டு வழிமுறைகள் குறித்து தில்லி தேசிய அருங்காட்சியகத்தில் மத்திய கலாச்சாரத்துறை இணை அமைச்சர்  திரு பிரகலாத் சிங் பட்டேல் இன்று ஆய்வு செய்தார்.
அப்போது அருங்காட்சியகத்தில் ஏற்பாடு செய்யப்பட்டுள்ள பாதுகாப்பு நடவடிக்கைகள் குறித்து அமைச்சர் திருப்தி தெரிவித்தார்.
தேசிய அருங்காட்சியகத்தில் பல்வேறு பாதுகாப்பு நடவடிக்கைகள் மேற்கொள்ளப்பட்டு இருப்பதை சுட்டிக்காட்டிய அவர், பொதுமக்களும் ஒத்துழைப்பு அளிக்க வேண்டும் என்று கேட்டுக் கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1671482
-----
(Visitor Counter : 150
குறு சிறு மற்றும் நடுத்தர தொழில் துறை அமைச்சகம்
தேசிய எம்எஸ்எம்இ பயணக்குழு 12 நாட்களில் 3,500 கிலோ மீட்டர் தூரத்தை கடந்து தில்லியை அடைந்தது
தேசிய சிறு, குறு மற்றம் நடுத்தர தொழில்நிறுவனங்களின் பயணக் குழு நேற்றிரவு உத்தரப்பிரதேச மாநிலம் சம்பல் மாவட்டத்திலிருந்து தில்லியை அடைந்துள்ளது. இந்தக் குழு 12 நாட்களில் 3,500 கிலோ மீட்டர் தூரத்தைக் கடந்து வந்துள்ளது. நவம்பர் 27ம்தேதி தில்லியில் மத்திய எம்எஸ்எம்இ அமைச்சர் திரு நாராயண் ரானே கொடியசைத்து இந்தப் பயணத்தைத் தொடங்கி வைத்தார்.
இந்தக் குழு தனது முதல் கட்டப் பயணத்தை 5 மாநிலங்களில் மேற்கொண்டது. சுதந்திரத்தின் அமிர்தப் பெருவிழாவின் ஒரு பகுதியாக எஎஸ்எம்இ திட்டங்கள் குறித்த பிரச்சாரங்களை இக்குழு மேற்கொண்டது. தில்லியிலிருந்து புறப்பட்டு ஃபரிதாபாத், ஆக்ரா, ஃபதேபூர், கான்பூர், அலகாபாத், வாரணாசி, பாட்னா, கோரக்பூர், சுல்தான்பூர், கன்னோஜ், லக்னோ உள்ளிட்ட நகரங்களில் இக்குழு பயணம் மேற்கொண்டது.
இந்தக் குழ ஆயிரக்கணக்கான மக்களுக்கு நேரடியாகவும், லட்சக்கணக்கானவர்களுக்கு மறைமுகமாகவும் எஎஸ்எம்இ திட்டங்கள் குறித்த விழிப்புணர்வை ஏற்படுத்தியுள்ளது.
(Visitor Counter : 128
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா ஜப்பானிய மருந்து நிறுவனங்களின் பிரதிநிதிகளுடன் உரையாடினார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று டோக்கியோவில் உள்ள இந்திய தூதரகத்தில் ஜப்பானிய மருந்து நிறுவனங்களின் பிரதிநிதிகள் மற்றும் ஜப்பான் மருந்து உற்பத்தியாளர்கள் சங்க உறுப்பினர்களுடன் கலந்துரையாடினார்.
இக்கூட்டத்தில் உரையாற்றிய டாக்டர் மாண்டவியா, இந்தியா சர்வதேச மருந்து உற்பத்தி மையமாக அங்கீகரிக்கப்பட்டுள்ளதாகக் கூறினார். கொரோனாத் தொற்றுக்கு எதிரானப் போரில், இந்தியா சுமார் 185 நாடுகளுக்கு அத்தியாவசிய மருந்துகளை வழங்கியுள்ளதையும் அவர் குறிப்பிட்டார்.
இந்திய சந்தையில் அதிகரித்து வரும் வாய்ப்புகளைப் பயன்படுத்திக் கொள்ளுமாறு ஜப்பானிய நிறுவனங்களுக்கு அவர் அழைப்பு விடுத்தார். துல்லியமான மருத்துவம், செல் மற்றும் மரபணு சிகிச்சை, உயிரியல் தயாரிப்புகள் மற்றும் டிஜிட்டல் கருவிகளின் பயன்பாடு போன்றவற்றில் இணைந்து செயல்பட வேண்டுமென ஜப்பானிய நிறுவனங்களுக்குக் கோரிக்கை விடுத்தார். ஆராய்ச்சி மற்றும் கண்டுபிடிப்புகளில் இத்தகைய ஒத்துழைப்பின் மூலம் நவீன சிகிச்சைகள் உள்நாட்டிலேயே கிடைப்பதோடு மலிவான விலையில் கிடைக்க உதவும் என்றும் அவர் கூறினார்.
இளைஞர் நலன் மற்றும் விளையாட்டு அமைச்சகம்
இந்திய விளையாட்டு ஆணையத்தில் தற்போது 959 பயிற்சியாளர்கள் பணியில் உள்ளனர்: திரு அனுராக் தாக்கூர்
இந்திய விளையாட்டு ஆணையம் மற்றும் அங்கீகரிக்கப்பட்ட பல்வேறு தேசிய விளையாட்டு கூட்டமைப்பின் வெவ்வேறு விளையாட்டுப் பிரிவுகளின் பயிற்சியாளர்களை நியமிக்கும் பணி தொடர்ந்து நடைபெற்று வருகிறது. பயிற்சி மற்றும் போட்டி ஒதுக்கீடுகளுக்கான ஆண்டில் வெளிநாட்டு பயிற்சியாளர்களை பணியில் அமர்த்த தேசிய விளையாட்டு கூட்டமைப்புக்கு அனுமதி அளிக்கப்பட்டுள்ளது. இந்திய விளையாட்டு ஆணையத்தில் தற்போது 959 இந்திய பயிற்சியாளர்கள் உள்ளனர்.
இந்திய பயிற்சியாளர்களுக்கு 7-வது மத்திய ஊதியக்குழு பரிந்துரையின்படி ஊதியம் வழங்கப்படுகிறது. வெளிநாட்டு பயிற்சியாளர்களுக்கு அவர்களுடைய சந்தை மதிப்பு, தகுதி, அனுபவம் கடைசியாக பெற்ற ஊதியம் ஆகியவற்றின் அடிப்படையில் ஊதியம் அளிக்கப்படுகிறது.
இத்தகவலை மாநிலங்களவையில் மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர் எழுத்துப்பூர்வமாக கூறினார்.
சுகாதாரம் மற்றும் குடும்ப நலத்துறை அமைச்சகம்
தேசிய மருத்துவ அறிவியல் தேர்வு ஆணையம் ஏற்பாடு செய்த சைக்லத்தான் நிகழ்வில் மத்திய அமைச்சர் டாக்டர் மன்சுக் மாண்டவியா பங்கேற்பு
தேசிய மருத்துவ அறிவியல் தேர்வு ஆணையம் ஏற்பாடு செய்த சைக்லத்தான் நிகழ்வில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று கலந்துகொண்டார். இந்த சைக்கிள் பேரணியின் கருப்பொருள் “பூமியை காப்போம், வாழ்வை காப்போம்” ஆகும். இந்த முன்பனிக்கால சைக்லத்தான் நிகழ்வில் பல்வேறு ஆர்வலர்கள் கலந்துகொண்டனர். மக்கள் மத்தியில் உடலியல் செயல்பாடுகள் மூலம் ஆரோக்கியத்தைப் பெறவேண்டும் என்பதுதான் இதன் நோக்கமாகும்.
மத்திய சுகாதாரத்துறை அமைச்சர் தனது ட்விட்டர் பக்கத்தில், இந்த சைக்கிள் பேரணியில் கலந்துகொண்ட 5 வயது சிறார் ஒருவரின் புகைப்படத்தோடு பகிர்ந்துள்ளார்.
இந்த சைக்லத்தான் நிகழ்வுக்கு தலைமையேற்ற மத்திய அமைச்சர் டாக்டர் மன்சுக் மாண்டவியா, மிதிவண்டிகளை பயன்படுத்துவதன் மூலம் மக்கள் தங்கள் உடல் நலம் மற்றும் ஆரோக்கியத்தைப் பாதுகாக்க வேண்டும் என்று வலியுறுத்தினார். இந்த குளிர்ப்பனி காலத்தில் மக்கள் அதிகளவில் ஆர்வத்தோடு இந்த நிகழ்வில் கலந்துகொண்டதற்கு மகிழ்ச்சியடைகிறேன். காற்று மாசுப்பாட்டை ஏற்படுத்தாத வாகனமாகிய மிதிவண்டி சுற்றுச்சூழலைப் பாதுகாப்பதில் முக்கியப் பங்காற்றுகிறது. பல்வேறு உலக நாடுகள் மிதிவண்டியை அதிகளவில் பயன்படுத்துகிறது. இந்தியாவில், ஏழையின் வாகனமாக கருதப்படும் மிதிவண்டியை பணம் படைத்தவர்களும் பயன்படுத்த வேண்டும் என்ற நோக்கத்தில் செயல்படுகிறோம். மேலும் ஆடம்பரத்தில் இருந்து ஆர்வமாக மாற்றம் கொண்டுவரவேண்டும். நமது வாழ்வியல் முறையில் மிதிவண்டிகளை ஓட்டுவதும் ஒரு அங்கமாக மாற்றி ‘பசுமை பூமி மற்றும் பூமி நலன்’ உருவாக்க வேண்டும் என்றார்.
“உடற்பயிற்சி மூலம் உடல் ஆரோக்கியம் பெறுவதுடன், மன வலிமையும் பெறுவோம் என்பதை நாம் அனைவரும் உணர்ந்துகொள்ள வேண்டும். மேலும் உடற்பயிற்சிகள் மூலம் பல்வேறு நோய்களிலிருந்து நம்மை பாதுகாத்துக் கொள்ளமுடியும். பசுமை நடவடிக்கைகள், உடல் ஆரோக்கியம் மற்றும் சுற்றுச்சூழல் பாதுகாப்பு போன்றவற்றில் தேசிய மருத்துவ அறிவியல் தேர்வு ஆணையத்தின் பங்கு சிறப்பானதாகும்” என்றார்.
இந்த நிகழ்வில் தேசிய மருத்துவ அறிவியல் தேர்வு ஆணையத்தின் தலைவர் டாக்டர் அபிஜத் ஷேத்தும் கலந்துகொண்டார்.
அறிவியல் மற்றும் தொழில்நுட்பத்துறை
மத்திய அறிவியல் தொழில்நுட்பத்துறையின் 3 நிறுவனங்கள், இயற்கை குறியீடு 2020 தரப்பட்டியலில் இடம் பிடித்துள்ளன
மத்திய அறிவியல் தொழில்நுட்பத்துறையின் கீழ் செயல்படும், தன்னாட்சி பெற்ற 3 நிறுவனங்கள் இயற்கை குறியீடு 2020 தரப்பட்டியலில் இடம் பிடித்துள்ளன. கொல்கத்தாவில் உள்ள அறிவியல் வளர்ச்சிக்கான இந்திய சங்கம் 7-வது நிலையிலும், பெங்களூருவில் உள்ள ஜவஹர்லால் நேரு நவீன அறிவியல் ஆராய்ச்சி மையம் 14-வது நிலையிலும், கொல்கத்தாவில் உள்ள எஸ்என் போஸ் தேசிய அடிப்படை அறிவியல் மையம் 30-வது நிலையிலும் உள்ளன.
பல்கலைக்கழகங்கள், இந்தியத் தொழில்நுட்பப் பயிலகங்கள், ஆராய்ச்சி நிறுவனங்கள், பரிசோதனைச் சாலைகள் உள்ளிட்ட 30 இந்திய நிறுவனங்கள் இந்தப் பட்டியலில் இடம் பெற்றுள்ளன. முன்னணி பத்திரிகைகளில் வெளியான ஆய்வுக் கட்டுரைகளின் அடிப்படையில், இந்தத் தரப்பட்டியல் தயாரிக்கப்பட்டுள்ளது.
முழுமையான பட்டியல் விவரங்களுக்கு இந்த இணைப்பை சொடுக்கவும்: https://www.natureindex.com/annual-tables/2020/institution/ all/all/ countries-India
-----
(Visitor Counter : 182
மின்னணு மற்றும் தகவல் தொழில்நுட்பம்
பொது சேவை மையம் மற்றும் கிராம அளவிலான தொழில் முனைவோரிடம் ஜுன் 15 அன்று பிரதமர் உரையாற்றவுள்ளார்
கிராமப்புற வைஃபை தொடர்பு கட்டமைப்பை மேம்படுத்துவதில் கிராம அளவிலான தொழில்முனைவோர் ஏற்படுத்திய முன்னேற்றத்தை விளக்கும் வகையில் பொது சேவை மைய சிறப்பு காரண பிரிவு ஏற்பாடு செய்திருந்த மாநாட்டை மத்திய மின்னணுவியல் & தகவல் தொழில்நுட்பம் மற்றும் சட்டம் & நீதித் துறை அமைச்சர் திரு. ரவிசங்கர் பிரசாத் இன்று  தொடங்கிவைத்தார்.
இன்று தொடங்கப்பட்ட சேவைகள் வருமாறு:
· இந்தியாவில் 5,000 டிஜிட்டல் கிராமங்கள் உள்ளன: வைஃபை வசதி மூலம் இந்த 5,000 கிராமங்களிலும் உள்ள மக்கள் தற்போது இணையதள வசதியை பயன்படுத்தி வருகின்றனர். கண்ணாடி இழை வடங்கள் மூலம், நாட்டிலுள்ள 2.5 லட்சம் கிராம பஞ்சாயத்துகளை உயர்தர கட்டமைப்பு வசதி மூலம் இணைப்பதே வைஃபை சவ்பாலின் நோக்கம்.
· பொது சேவை மையம் மற்றும் ஐ.ஆர்.சி.டி.சி. இடையே புரிந்துணர்வு ஒப்பந்தம்: பொது சேவை மைய சிறப்பு காரண பிரிவு, பொது சேவை மையங்கள் மூலம் சேவைகளை வழங்குவதற்காக ஐ.ஆர்.சி.டி.சி. நிறுவனத்துடன் ஒப்பந்தம் செய்து கொண்டுள்ளது. தற்போது பொது சேவை மையங்கள், ஐ.ஆர்.சி.டி.சி. நிறுவனத்தின் முகவர்களாக செயல்பட முடியும். சாதாரண ரயில் டிக்கெட்டுகளையும் இந்த மையங்களில் முன்பதிவு செய்யலாம்.
· இண்டஸ் இந்த் வங்கி சமுதாயப் பொறுப்புணர்வு ஆதரவு: பொது சேவை மையங்களின் சிறப்பு காரண பிரிவு மூலம் 3 லட்சம் பேருக்கு டிஜிட்டல் எழுத்தறிவு வழங்க, இண்டஸ் இந்த் வங்கி தனது பெருநிறுவன சமுதாயப் பொறுப்புணர்வு நிதி மூலம் ஆதரவளிக்கிறது. இதில் பயில்வோருக்கு PMGDISHA திட்டத்தின்கீழ் சான்றிதழும் வழங்கப்படுகிறது.
நாடு முழுவதும் உள்ள சுமார் 3,000 கிராம அளவிலான தொழில் முனைவோரிடம் உரையாற்றிய தகவல் தொழில்நுட்ப அமைச்சர் ரவிசங்கர் பிரசாத், அனைத்து வைஃபை சவ்பால்களும் இந்தியாவில் உள்ள அறிவுசார் மையங்களாக செயல்படும் என்றார். தற்போதைய தொழில்நுட்ப யுகத்தில், தகவல் தொழில்நுட்பம் சக்தி வாய்ந்ததாக திகழ்கிறது என்றும் அவர் கூறினார். சமுதாய சேவை மையங்களிலேயே பெரும்பாலான சேவைகள் கிடைப்பதால், இந்த சேவைகளைப் பெறுவதற்காக, கிராம மக்கள் யாரும் தற்போது நகரங்களுக்கு செல்வதில்லை. அண்மையில், சிங்கப்பூரில் சமுதாய சேவை மையங்களின் முயற்சிகளை பிரதமர் பாராட்டியது, சமுதாய சேவை மையங்கள் மற்றும் கிராம அளவிலான தொழில் முனைவோருக்கு கிடைத்த பெரும் அங்கீகாரமாகக் கருதப்படுகிறது என்றும் பிரதமர் தெரிவித்தார். பொது சேவை மைய கிராம அளவிலான தொழில் முனைவோருடன் பிரதமர் திரு. நரேந்திர மோடி ஜுன் 15 அன்று உரையாற்றவிருப்பதாகவும் திரு. ரவிசங்கர் பிரசாத் தெரிவித்தார்.
(Visitor Counter : 103
மத்திய அமைச்சரவை
மருந்துப் பொருட்கள் தயாரிப்புத் துறையில் ஒத்துழைப்பு அளிப்பதற்கான இந்தியா-இந்தோனேஷியா இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
மருந்துப் பொருட்கள் தயாரிப்பு, உயிரியல் உற்பத்தி, அழகு சாதனப் பொருட்கள் ஒழுங்குமுறை குறித்த துறையில் இந்தியா-இந்தோனேஷியா இடையே, ஜகார்த்தாவில் இந்த ஆண்டு மே 29ஆம் தேதி கையெழுத்தான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடந்த மத்திய அமைச்சரவைக் கூட்டத்தில் ஒப்புதல் வழங்கப்பட்டது.
இரு நாடுகளுக்கும் பயனளிக்கக் கூடிய, பரஸ்பர ஒழுங்குமுறை தேவைகள் குறித்த புரிதலை இந்தப் புரிந்துணர்வு ஒப்பந்தம் ஏற்படுத்தும் என்று எதிர்பார்க்கப்படுகிறது.
சமத்துவம், பரஸ்பர பகிர்வு மற்றும் பயன்கிட்டும் வகையில், மருந்துப் பொருட்கள் உற்பத்தியில் கட்டுப்பாடுகள் குறித்த விஷயங்களில் பலனளிக்கக்கூடிய ஒத்துழைப்பு மற்றும் தகவல் பரிமாற்றத்தை இது ஏற்படுத்தும். மேலும் இருநாடுகளின் ஒழுங்குமுறை அமைப்புகளுக்கு இடையே சிறந்த புரிந்துணர்வையும் இது வலுப்படுத்தும்.
பின்புலம்:
மத்திய சுகாதாரம் மற்றும் குடும்பநலத்துறையின்கீழ் இயங்கும் பொது சுகாதார சேவை இயக்ககத்தின் துணை அமைப்பாக மத்திய மருந்து தரக் கட்டுப்பாட்டு அமைப்பு செயல்படுகிறது. இந்தியாவில் மருந்துகள், மருத்துவ உபகரணங்கள், அழகு சாதனப் பொருட்களுக்கான தேசிய ஒழுங்கு முறை ஆணையமாகவும் இது செயல்படுகிறது. தேசிய மருந்து மற்றும் உணவு கட்டுப்பாட்டு முகமை இந்தப் பொருட்களை இந்தோனேஷியாவில் ஒழுங்குமுறைப்படுத்துகிறது. 1961ஆம் ஆண்டின் இந்திய அரசின் தொழில் பரிவர்த்தனை பிரிவு 12-ன்கீழ் பிரதமரின் ஒப்புதல் பெறப்பட்டு, இந்த புரிந்துணர்வு ஒப்பந்தம் கையெழுத்தாகி உள்ளது.
=============
(Visitor Counter : 152
சுகாதாரம் மற்றும் குடும்ப நலத்துறை அமைச்சகம்
கொவிட் நிவாரண பொருட்களை திறம்பட ஒதுக்கீடு செய்தல் மற்றும் விநியோகிப்பதில் நேரத்தை வீணடிக்கவில்லை : மத்திய அரசு விளக்கம்
கொவிட் நிவாரண பொருட்களை திறம்பட ஒதுக்கீடு செய்தல் மற்றும் விநியோகிப்பதில் நேரத்தை வீணடிக்கவில்லை என மத்திய அரசு விளக்கம் அளித்துள்ளது.
சர்வதேச அமைப்புகள் அனுப்பிய கொவிட் -19 உதவிப்பொருட்கள் அடங்கிய முதல் பார்சல் கடந்த ஏப்ரல் மாதம் 21ம் தேதி இந்தியா வந்ததாகவும், ஆனால் இந்த உயிர்காக்கும் மருத்துவ பொருட்களை விநியோகிப்பதில் நிலையான செயல்பாட்டு வழிமுறையை உருவாக்க மத்திய அரசு ஒரு வார காலம் எடுத்துக்கொண்டது என்றும் இந்தியா டுடே வெளியிட்ட செய்தியில் குற்றம் சாட்டியுள்ளது.
இந்த செய்திக் கட்டுரை, உண்மையான தகவலை திரித்து கூறுகிறது. இது முற்றிலும் தவறானது.
சர்வதேச அமைப்புகள் வழங்கிய கொவிட் நிவாரணப் பொருட்களை மாநிலங்கள்/யூனியன் பிரதேசங்களில் உள்ள மருத்துவமனைகளுக்கு ஒதுக்கீடு செய்வதற்கான நிலையான செயல்பாட்டு வழிமுறையை மத்திய சுகாதாரத்துறை அமைச்சகம் கடந்த 2ம் தேதி வெளியிட்டது.
கூடுதல் செயலாளர் தலைமையின் கீழ், மத்திய சுகாதார அமைச்சகத்தில் ஒருங்கிணைப்பு பிரிவு கடந்த ஏப்ரல் 26ம் தேதி உருவாக்கப்பட்டது. பல தரப்பினர் இடையே இந்த ஒருங்கிணைப்பை சரியாகவும், திறம்படவும் மேற்கொள்ள அமைச்சகங்களுக்கு இடையேயான பிரிவும் ஏற்படுத்தப்பட்டது.
இதில் கல்வி அமைச்சகத்தின் இணைச் செயலாளர், வெளியுறவுத்துறை அமைச்சகத்திலிருந்து கூடுதல் செயலாளர் அந்தஸ்தில் இரண்டு அதிகாரிகள், சுங்கத்துறை தலைமை ஆணையர், விமானப் போக்குவரத்து அமைச்சகத்திலிருந்து பொருளாதார ஆலோசகர், சுகாதாரத்துறை அமைச்சகத்தின் இரண்டு செயலாளர்கள், இந்திய செஞ்சிலுவை சங்கத்தின் பிரதிநிதிகள் உள்பட பலர் இடம் பெற்றுள்ளனர்.
உண்மையான நிலவரங்கள் இவ்வாறு இருக்கும்போது, சில உண்மைத் தகவல்களை மட்டும் தேர்ந்தெடுத்து பொதுவாக வெளியிடுவதை தவிர்க்கலாம் என்றும், தங்களது சொந்த கதைக்கு பொருந்தும் வகையில் உண்மையை மாற்றி கூற வேண்டாம் என்றும் இந்தியா டுடே அறிவுறுத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1715943
தேர்தல் ஆணையம்
தமிழகம் உள்பட பல்வேறு மாநிலங்களில் காலியாக உள்ள நாடாளுமன்ற, சட்டமன்றத் தொகுதிகளில் இடைத்தேர்தல் நடத்துவது தொடர்பான அறிவிப்பு
தமிழகத்தில் காலியாக உள்ள திருவொற்றியூர், குடியாத்தம் சட்டப்பேரவைத் தொகுதிகள் உள்பட அசாம், கேரளா, மேற்கு வங்கம் ஆகிய மாநிலங்களில் காலியாக உள்ள மொத்தம் ஏழு தொகுதிகளுக்குத் தற்போது இடைத்தேர்தல் அறிவிப்பு வெளியிடப்பட மாட்டாது என தேர்தல் ஆணையம் தெரிவித்துள்ளது.
மேற்கண்ட மாநிலங்களில் தற்போதைய நிலவரப்படி காலியாக உள்ள சட்டப்பேரவை தொகுதி விவரம் வருமாறு;
|
|
வரிசை எண்
|
|
மாநிலம்
|
|
சட்டப்பேரவை தொகுதிகளின் எண் & பெயர்
|
|
-
|
|
அசாம்
|
|
74-ரங்கபுரா
|
|
-
|
|
அசாம்
|
|
108-சிப்சாகர்
|
|
-
|
|
கேரளா
|
|
106-குட்டநாடு
|
|
-
|
|
கேரளா
|
|
117-சாவரா
|
|
-
|
|
தமிழ்நாடு
|
|
10-திருவொற்றியூர்
|
|
-
|
|
தமிழ்நாடு
|
|
46-குடியாத்தம்
|
|
-
|
|
மேற்கு வங்கம்
|
|
13-பாலக்கட்டா
2021-ம் ஆண்டு சட்டப்பேரவை தேர்தலை எதிர்நோக்கியுள்ள அசாம், கேரளா, தமிழ்நாடு, மேற்கு வங்கம் ஆகிய மாநிலங்களில் காலியாக உள்ள மேற்கூறிய இடங்களுக்கு இடைத்தேர்தல் நடத்துவதில் சிரமம் உள்ளதாக அம்மாநிலங்களின் தலைமை செயலர்கள்/ தலைமை தேர்தல் அதிகாரிகளிடமிருந்து, தேர்தல் ஆணையத்துக்கு தகவல் வரப்பெற்றது. அசாம், கேரளா, தமிழகம், மேற்கு வங்கம் ஆகிய மாநிலங்களின் சட்டப்பேரவை ஆயுள் காலம் முறையே, 31.05.2021, 01.06.2021, 24.05.2021, 30.05.2021 ஆகிய தேதிகளில் முடிவடைகிறது.
இதைக் கருத்தில் கொண்டு, அசாம், கேரளா, தமிழ்நாடு, மேற்கு வங்கம் ஆகிய மாநிலங்களில் காலியாக உள்ள மேற்கூறிய ஏழு சட்டப்பேரவை தொகுதிகளில் இந்த நிலையில் தேர்தல் நடத்துவது குறித்த அறிவிப்பை வெளியிடுவதில்லை என தேர்தல் ஆணையம் முடிவு செய்துள்ளது.
நாடாளுமன்றம், சட்டபேரவைகளில் காலியாக உள்ள மற்ற தொகுதிகளைப் பொறுத்தவரை, சம்பந்தப்பட்ட மாநிலங்களிடமிருந்து தேவையான தகவல்களைப் பெற்ற பின்னர் தேர்தல் நடத்துவது பற்றி தேர்தல் ஆணையம் முடிவு செய்யும்.
பிரதமர் அலுவலகம்
திரு பிரதாப்பாய் ஷா மறைவுக்கு பிரதமர் இரங்கல்
குஜராத் முன்னாள் நிதியமைச்சர் திரு பிரதாப்பாய் ஷா மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரை ஒன்றில், பொது வாழ்வு மற்றும் பத்திரிகை துறையில் திரு பிரதாப்பாய் ஷா ஆற்றிய பங்களிப்பை பிரதமர் நினைவு கூர்ந்துள்ளார். பிரிந்து சென்றவரின் ஆன்மா சாந்தியடைய பிராத்திப்பதாகவும். அவரை பிரிந்து வாடும் குடும்பத்தினருக்கு ஆழ்ந்த இரங்கலை தெரிவித்துக் கொள்வதாகவும் பிரதமர் திரு. நரேந்திர தெரிவித்துள்ளார்.
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் செயலியில் நேரடியாக ஒலிபரப்பப்படும் ரேடியோ நிகழ்ச்சியின் உலகளாவிய தரப்பட்டியல்: பிரச்சார் பாரதி வெளியீடு
பிரச்சார் பாரதியின் அதிகாரப்பூர்வ செயலியான நியூஸ்ஆன்ஏர்-ல் அகில இந்திய ரேடியோவின் 240க்கும் மேற்பட்ட ரேடியோ நிகழ்ச்சிகள் நேரடியாக ஒலிபரப்பப்படுகின்றன. இந்த அகில இந்திய நேரடி நிகழ்ச்சிகளை இந்தியாவில் மட்டும ல்லாது உலகில் 85க்கும் மேற்பட்ட நாடுகளில் 8000-க்கும் மேற்பட்ட நகரங்களில் நேயர்கள் கேட்கின்றனர்.
நியூஸ்ஆன்ஏர் செயலி பிரபலமாக உள்ள நாடுகள், எந்தெந்த சேனல்கள், நிகழ்ச்சிகள் எந்த நாடுகளில் அதிகம் கேட்கப்படுகின்றன என்பது பற்றி ஆய்வு பட்டியல் 15 நாட்களுக்கு ஒரு முறை தயாரிக்கப்பட்டு வெளியிடப்படுகிறது.
இதில் முக்கிய முன்னேற்றமாக நியூஸ்ஆன் ஏர் செயலி பிரபலமாக உள்ள நாடுகளில் அமெரிக்கா தற்போது முதல் இடத்தை பிடித்துள்ளது. பிரான்ஸ் 2ம் இடத்துக்கு சென்றுள்ளது. முதல் 10 நாடுகள் பட்டியலில் ஜப்பானும் தற்போது இடம் பிடித்துள்ளது.
ஜூன் 1ம் தேதி முதல் ஜூன் 15ம் தேதி வரை நடத்திய ஆய்வுகளின் அடிப்படையில் பட்டியிலிடப்பட்ட ரேடியோ நிகழ்ச்சிகளை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1728257
பிரதமர் அலுவலகம்
இந்திய இயன்முறை மருத்துவர்கள்  சங்கத்தின் 60-ஆவது வருடாந்தர மாநாட்டில் பிரதமர் காணொலி காட்சி மூலம் நிகழ்த்திய உரையின் தமிழாக்கம்
இந்திய இயன்முறை மருத்துவர்கள் சங்கத்தின் 60-ஆவது வருடாந்திர மாநாடு அகமதாபாதில் நடைபெற்றது. இதில் பிரதமர் காணொலி காட்சி மூலம் உரையாற்றினார். அப்போது, காயமோ, வலியோ எதுவாக இருந்தாலும், இளைஞரோ, முதியவரோ யாராக இருந்தாலும், அவர்களின் பிரச்னைக்கு தீர்வு காண்பதில் எப்போதுமே இயன்முறை மருத்துவர்களின் பங்களிப்பு இன்றியமையாதது என்றார். இதனால் இக்கட்டான காலங்களில் மக்கள் நம்பிக்கையின் சின்னமாக இயன்முறை மருத்துவர்கள் திகழ்வதாகக் குறிப்பிட்ட அவர், அதேநேரத்தில் மீட்பின் சின்னமாகவும் உள்ளனர். ஏனெனில், விபத்து உள்ளிட்டவற்றை எதிர்கொள்வோர், உடல் அளவிலும், மனஅளவிலும் பாதிப்பை எதிர்கொள்ளும்போது, அதில் இருந்து அவர்களை மீட்கும் வல்லமை கொண்டவர்களாகத் திகழ்கிறீர்கள் எனப் பாராட்டுத் தெரிவித்தார்.
ஏழை மக்களைப் பொருத்தவரை அவர்கள் தங்களின் அன்றாடத் தேவைகளைப் பூர்த்தி செய்துகொள்ள மற்றவர்களின் ஆதரவு தேவை என்பதை உணர்ந்ததாலேயே,மத்திய அரசு குழாய் மூலம் குடிநீர், இல்லந்தோறும் கழிப்பிட வசதி, அனைவருக்கும் வங்கிக்கணக்கு உள்ளிட்டவற்றை அறிமுகம் செய்து செயல்படுத்தி வருவதாகவும் கூறினார். அதேபோல், ஆயுஷ்மான் பாரத் உள்ளிட்டத் திட்டங்களின் மூலம் வலிமையான சமூகப் பாதுகாப்பை உருவாக்கி வருகிறோம் என்றார்.
சிறந்த இயன்முறை மருத்துவர் என்பவர் ஒன்று அல்லது 2-வது முறையிலேயே நோயாளியின் தேவையைப் பூர்த்தி செய்யக்கூடியவர்களாக இருக்கவேண்டும். மீண்டும் மீண்டும் நோயாளியின் இல்லத்திற்குச் செல்லக்கூடாது. அந்த வகையில், உங்களது தொழிலிலே தற்சார்பின் முக்கியத்துவத்தைப் போதிக்கிறது என்று குறிப்பிட்டார். இன்றைக்கு தற்சார்பு இந்தியா என்ற இலக்கை அடைய நாடு முன்னேறி வருகிறது. அதனால்தான் தூய்மை இந்தியா, பெண் குழந்தையை பாதுகாப்போம், பெண் குழந்தைக்குக் கல்வி அளிப்போம் உள்ளிட்டத் திட்டங்களின் வெற்றியில் பொதுமக்களின் பங்களிப்பு முக்கியமானது என பிரதமர் தெரிவித்தார்.
இயன்முறை மருத்துவர்களின் தொழிலை, இன்னும் மரியாதை மிக்கதாக மாற்ற ஏதுவாக, சுகாதாரம் சார்ந்த தொழில்களுக்கான தேசிய ஆணைய மசோதாவைக் கொண்டுவந்திருப்பதாகக் குறிப்பிட்ட அவர், இது, இந்திய சுகாதார முறையில், உங்களின் பங்களிப்பை அங்கீகரிக்கும் என்றும் கூறினார்.
ஃபிட் இந்தியா, கேலோ இந்தியா இயக்கங்கள் நாட்டை முன்னேற்றப் பாதையில் அழைத்துச்செல்வதாகக் கூறிய அவர், இது நேரடியாக இயன்முறை மருத்துவர்களுடன் தொடர்புடையவை என்பதால்தான் வளர்ச்சி சாத்தியமானது என்றும் குறிப்பட்டார்.
உடல்தகுதி என்பது மக்களின் உரிமையும்கூட என்பதால், ஃபிட் இந்தியா திட்டத்தை மத்திய அரசு விரிவாக்கம் செய்திருப்பதாகவும் கூறினார்.
யோகப் பயிற்சியுடன் இயன்முறை பயிற்சியையும் செய்தால் அதன் பயன் அளப்பரியதாக இருக்கும் என்றும் பிரதமர் நரேந்திர மோடி கூறினார்.
டெலிமெடிசன் போல, நீங்களும், வீடியோ மூலம் மருத்துவ ஆலோசனைகள் வழங்குவது, நோயாளிகளுக்கு சில வேளைகளையில் மிகவும் பயனுள்ளதாக இருக்கும் என்றார். சக்திவாய்ந்த நிலநடுக்கத்தை எதிர்கொண்டுள்ள துருக்கியே, சிரியா போன்ற நாடுகளில் இயன்முறை மருத்துவர்களின் பங்களிப்பு முக்கியமானது என்றும், இதுபோன்றச் சூழல்களில், செல்போன்கள் மூலம்கூட நீங்கள் பாதிக்கப்பட்டவர்களுக்கு உதவலாம் என்றும் அவர் குறிப்பிட்டார். எனவே எனது இந்தக் கருத்து குறித்து இயன்முறை மருத்துவர்கள் சங்கம் பரிசீலிக்க வேண்டும் எனவும் பிரதமர் நரேந்திர மோடி தெரிவித்தார்.
நிதி அமைச்சகம்
தற்சார்பு இந்தியா நிதியுதவி திட்ட அமலாக்கம் குறித்து மத்திய நிதியமைச்சர் திருமதி நிர்மலா சீதாராமன் ஆலோசனை
தற்சார்பு இந்தியா நிதியுதவி திட்ட அமலாக்கம் குறித்து, சம்பந்தப்பட்ட துறை செயலாளர்களுடன் மத்திய நிதியமைச்சர் திருமதி நிர்மலா சீதாராமன் ஆலோசனை நடத்தினார்.
நாட்டில் கொவிட்-19 தொற்றை எதிர்த்து போராட, சிறப்பு பொருளாதார நிதியுதவி திட்டத்தை பிரதமர் திரு நரேந்திர மோடி அறிவித்தார். தற்சார்பு இந்தியா இயக்கத்துக்கும் அவர் அழைப்பு விடுத்தார். பொருளாதாரம், உள் கட்டமைப்பு, முறையான அமைப்பு, துடிப்பான மக்கள் மற்றும் தேவை ஆகியவை தற்சார்பு இந்தியாவின் 5 தூண்கள் என பிரதமர் குறிப்பிட்டார்.
பிரதமரின் இந்த அழைப்பை தொடர்ந்து, தற்சார்பு இந்தியா நிதியுதவி திட்டம் 1.0-ஐ கடந்த மே 13 மற்றும் 17ம் தேதிகளில் மத்திய நிதியமைச்சர் திருமதி நிர்மலா சீதாராமன் வெளியிட்டார். அதைத் தொடர்ந்து தற்சார்பு இந்தியா நிதியுதவி திட்டம் 2.0-ஐ கடந்த அக்டோபர் 12ம் தேதியும் மற்றும் நிதியுதவி திட்டம் 3.0-ஐ நவம்பர் 12ம் தேதியும் அறிவித்தார்.
நிதியதவி திட்டம் 3.0-வை அமல்படுத்தும் நடவடிக்கையை, சம்மந்தப்பட்ட அமைச்சகங்கள் மற்றும் துறைகள் உடனடியாக தொடங்கின. இதன் முன்னேற்றத்தை ஆய்வு செய்யும் மற்றும் கண்காணிக்கும் பணிகள் முறையாக நடக்கின்றன.
இந்த தற்சார்பு இந்திய நிதியுதவி திட்டங்கள் அமலாக்கப்படும் பணிகள் குறித்து சம்பந்தப்பட்ட அமைச்சகங்கள் மற்றும் துறை செயலாளர்களுடன், மத்திய நிதியமைச்சர் திருமதி நிர்மலா சீதாராமன் 3 நாட்களாக நடத்திய ஆலோசனை கூட்டத்தை கடந்த வெள்ளிக்கிழமை நிறைவு செய்தார்.
இத்திட்டத்தை அமல்படுத்தியதில் ஏற்பட்டுள்ள முன்னேற்றங்களின் முக்கிய அம்சங்கள்:குறு, சிறு, நடுத்தர நிறுவனங்கள் உட்பட வர்த்தக நிறுவனங்களுக்கு ரூ.3 லட்சம் கோடி பிணையில்லா கடன்.வங்கிசாரா நிதி நிறுவனங்களுக்கு, ரூ.45,000 கோடி, வட்டி உத்திரவாத திட்டம்.விவசாயிகளுக்கு நபார்டு வங்கிமூலம் ரூ.30,000 கோடி கூடுதல் அவசரகால மூலதன நிதி.விவசாய கடன் அட்டைகள் மூலம், 2.5 கோடி விவசாயிகளுக்கு ரூ.2 லட்சம் கோடி அளவுக்கு கடன் வட்டி சலுகை.வரி செலுத்துவோர் 89.29 லட்சம் பேருக்கு, கூடுதலாக செலுத்தப்பட்ட வரி ரூ.1,45,619 கோடி திருப்பி அளிக்கப்பட்டுள்ளது.பிரதமரின் வீட்டு வசதி திட்டத்துக்கு, ரூ.18,000 கோடி கூடுதல் நிதி.வேளாண் கட்டமைப்பை மேம்படுத்த ரூ.1 லட்சம் கோடி.கால்நடை வளர்ப்புகட்டமைப்பை மேம்படுத்த ரூ.15,000 கோடி.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1680343
பிரதமர் அலுவலகம்
ஆஷுரா நாளில் இமாம் உசேன்  அவர்களின் தியாகத்தை பிரதமர் நினைவுகூர்ந்தார்
பிரதமர் திரு. நரேந்திர மோடி, ஆஷுரா நாளில் இமாம் உசேன்  உயிர் தியாகத்தை நினைவுகூர்ந்தார்.
இதுகுறித்து ட்வீட் செய்துள்ள பிரதமர் ,
"இமாம் உசேன்  அவர்களின் தியாகத்தை நாங்கள் நினைவுகூறுகின்றோம். அவரைப் பொறுத்தவரை, உண்மை மற்றும் நீதியின் நன்மதிப்புகளைவிட முக்கியமானது எதுவுமில்லை. சமத்துவம் மற்றும் நேர்மை ஆகியவற்றுக்கு அவர் அளித்துவந்த முக்கியத்துவம் மதிக்கத்தகுந்ததுடன் மற்றும் பலருக்கும் பலத்தை அளிக்கிறது" என்று தெரிவித்துள்ளார்